CELEX: 32011R0880
Language: lt
Date: 2011-09-02 00:00:00
Title: 2011 m. rugsėjo 2 d. Komisijos reglamentas (ES) Nr. 880/2011, kuriuo taisomas Reglamentas (ES) Nr. 208/2011, kuriuo dėl ES etaloninių laboratorijų sąrašų ir pavadinimų iš dalies keičiami Reglamento (EB) Nr. 882/2004 VII priedas, Komisijos reglamentai (EB) Nr. 180/2008 ir (EB) Nr. 737/2008  Tekstas svarbus EEE

3.9.2011   
            
            
               LT
            
            
               Europos Sąjungos oficialusis leidinys
            
            
               L 228/8
            
         KOMISIJOS REGLAMENTAS (ES) Nr. 880/2011
   2011 m. rugsėjo 2 d.
   kuriuo taisomas Reglamentas (ES) Nr. 208/2011, kuriuo dėl ES etaloninių laboratorijų sąrašų ir pavadinimų iš dalies keičiami Reglamento (EB) Nr. 882/2004 VII priedas, Komisijos reglamentai (EB) Nr. 180/2008 ir (EB) Nr. 737/2008
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (1), ypač į jo 32 straipsnio 5 dalį,
   kadangi:
   
               (1)
            
            
               Reglamentu (EB) Nr. 882/2004 nustatytos ES etaloninių maisto, pašarų, gyvūnų sveikatos ir gyvų gyvūnų tyrimo laboratorijų bendrosios užduotys, pareigos ir joms keliami reikalavimai. ES etaloninės gyvūnų sveikatos ir gyvų gyvūnų tyrimo laboratorijos yra išvardytos to reglamento VII priedo II dalyje;
            
         
               (2)
            
            
               2011 m. vasario 2 d. Komisijos reglamentu (ES) Nr. 87/2011, kuriuo skiriama ES bičių sveikatos etaloninė laboratorija, nustatomi jos papildomi įsipareigojimai ir užduotys bei kuriuo iš dalies keičiamas Europos Parlamento ir Tarybos reglamento (EB) Nr. 882/2004 VII priedas (2), paskirta ES etaloninė bičių sveikatos laboratorija; ši laboratorija įtraukta į ES etaloninių gyvūnų sveikatos ir gyvų gyvūnų tyrimo laboratorijų sąrašą;
            
         
               (3)
            
            
               2011 m. kovo 2 d. Komisijos reglamentu (ES) Nr. 208/2011, kuriuo dėl ES etaloninių laboratorijų sąrašų ir pavadinimų iš dalies keičiami Europos Parlamento ir Tarybos reglamento (EB) Nr. 882/2004 VII priedas, Komisijos reglamentai (EB) Nr. 180/2008 ir (EB) Nr. 737/2008 (3), pakeistas Reglamento (EB) Nr. 882/2004 VII priedas. Tačiau į Reglamento (EB) Nr. 882/2004, su pakeitimais, padarytais Reglamentu (ES) Nr. 208/2011, VII priedo II dalyje pateiktą ES etaloninių gyvūnų sveikatos ir gyvų gyvūnų tyrimo laboratorijų sąrašą ES etaloninė bičių sveikatos laboratorija neįtraukta;
            
         
               (4)
            
            
               svarbu, kad Reglamente (EB) Nr. 882/2004 nustatytų ES etaloninių laboratorijų sąrašas būtų nuolat atnaujinamas. Todėl Reglamente (EB) Nr. 208/2011 reikėtų įrašyti praleistą įrašą;
            
         
               (5)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 208/2011 priede pateiktas Reglamento (EB) Nr. 882/2004 VII priedo II dalies ES etaloninių gyvūnų sveikatos ir gyvų gyvūnų tyrimo laboratorijų sąrašas papildomas 18 punktu:
   
      „18.   ES etaloninė bičių sveikatos laboratorija
      
      
                  
                     ANSES - Sophia-Antipolis Laboratory
                  
               
            
                  
                     Sophia-Antipolis
                  
               
            
                  Prancūzija“.
               
            
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. rugsėjo 2 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 165, 2004 4 30, p. 1.
   
      (2)  OL L 29, 2011 2 3, p. 1.
   
      (3)  OL L 58, 2011 3 3, p. 29.